title: Регламент за изпълнение (ЕС) 2016/1346 на Комисията от 8 август 2016 година за разширяване на обхвата на окончателното антидъмпингово мито, наложено с Регламент за изпълнение (ЕС) № 1008/2011 на Съвета, изменен с Регламент за изпълнение (ЕС) № 372/2013 на Съвета, върху вноса на ръчни колички за палети и основните им части с произход от Китайската народна република, с включване на вноса на леко изменени ръчни колички за палети с произход от Китайската народна република

text:
               9.8.2016

               BG

               Официален вестник на Европейския съюз

               L 214/1

         РЕГЛАМЕНТ ЗА ИЗПЪЛНЕНИЕ (ЕС) 2016/1346 НА КОМИСИЯТА
   от 8 август 2016 година
   за разширяване на обхвата на окончателното антидъмпингово мито, наложено с Регламент за изпълнение (ЕС) № 1008/2011 на Съвета, изменен с Регламент за изпълнение (ЕС) № 372/2013 на Съвета, върху вноса на ръчни колички за палети и основните им части с произход от Китайската народна република, с включване на вноса на леко изменени ръчни колички за палети с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 13, параграф 3 и член 14, параграф 5 от него,
   като има предвид, че:
   1.   ПРОЦЕДУРА

   1.1.   Предишни разследвания и съществуващи мерки

               (1)

               През юли 2005 г. с Регламент (ЕО) № 1174/2005 (2) Съветът наложи окончателно антидъмпингово мито върху вноса на ръчни колички за палети и основните им части с произход от Китайската народна република („КНР“). Мерките се състояха в налагането на адвалорно антидъмпингово мито в размер между 7,6 % и 46,7 % („първоначалните антидъмпингови мерки“).

               (2)

               През юли 2008 г. след ex officio частично междинно преразглеждане съгласно член 11, параграф 3 от основния регламент Съветът уточни обхвата на мерките и изключи от първоначалните антидъмпингови мерки (3) някои продукти, а именно — високоповдигачи, кари за стифиране, кари с ножично повдигане и кари за претегляне, за които бе установено, че се различават от ръчните колички за палети поради своите характеристики, специфични функции и крайна употреба.

               (3)

               След провеждане на разследване във връзка със заобикаляне на мерките съгласно член 13 от основния регламент, през юни 2009 г. с Регламент (ЕО) № 499/2009 (4) Съветът разшири обхвата на окончателното антидъмпингово мито, приложимо за „всички други дружества“ и наложено с Регламент (ЕО) № 1174/2005, с включване на ръчните колички за палети, изпращани от Тайланд, независимо дали са декларирани с произход от Тайланд.

               (4)

               След преразглеждане с оглед на изтичане на срока на действие на мерките в съответствие с член 11, параграф 2 от основния регламент, през октомври 2011 г. с Регламент за изпълнение (ЕС) № 1008/2011 на Съвета (5) Съветът наложи окончателно антидъмпингово мито върху вноса на ръчни колички за палети с произход от КНР.

               (5)

               През април 2013 г. с Регламент за изпълнение (ЕС) № 372/2013 на Съвета (6) бе изменен Регламент за изпълнение (ЕС) № 1008/2011 на Съвета след междинно преразглеждане в съответствие с член 11, параграф 3 от основния регламент и бе наложена митническа ставка в размер на 70,8 %, приложима за целия внос в Съюза на ръчни колички за палети с произход от КНР.

               (6)

               През септември 2014 г. Комисията измени Регламент за изпълнение (ЕС) № 1008/2011 с Регламент за изпълнение (ЕС) № 946/2014 на Комисията (7) след преразглеждане във връзка с нов износител в съответствие с член 11, параграф 4 от основния регламент, като наложи индивидуална митническа ставка в размер на 54,1 % върху вноса на ръчни колички за палети, извършван от Ningbo Logitrans Handling Equipment Co.

               (7)

               Действащите мерки са окончателно антидъмпингово мито върху вноса на ръчни колички за палети и основните им части с произход от КНР, както е описано в съображения 5 и 6 по-горе.

         1.2.   Искане

               (8)

               На 4 ноември 2015 г. в Комисията постъпи искане съгласно член 13, параграф 3 и член 14, параграф 5 от основния регламент да бъде разследвано възможното заобикаляне на действащите мерки и да бъде въведен регистрационен режим за вноса на продукта, предмет на разследването.

               (9)

               Искането бе подадено от BT Products AS, Lifter SRL и PR Industrial SRL — производители от Съюза на ръчни колички за палети.

         1.3.   Разглеждан продукт и продукт, предмет на разследването

   1.3.1.   Разглеждан продукт

               (10)

               Продуктът, разглеждан във връзка с възможното заобикаляне на мерките, е ръчни колички за палети и основните им части, т.е. шаси и хидравлична система, с произход от КНР, понастоящем класирани в кодове по КН ex 8427 90 00 и ex 8431 20 00 (кодове по ТАРИК 8427900019 и 8431200019). Ръчните колички за палети представляват колички с колела, оборудвани с подемни вилични рогове за манипулиране на палети, проектирани да бъдат бутани, теглени и управлявани на ръка върху гладки, равни и твърди повърхности от оператор пешеходец посредством използването на шарнирен кормилен лост. Ръчните колички за палети са проектирани само за повдигане на товар чрез движение надолу-нагоре на шарнирния лост до височина, достатъчна за неговото транспортиране, и нямат никакви други допълнителни функции или употреба като например i) преместване и повдигане на товарите с цел да бъдат поставени на по-голяма височина или да се подпомогне складирането на товарите (високоповдигачи), ii) стифиране на една палета върху друга (кари за стифиране), iii) повдигане на товара до работна повърхност (кари с ножично повдигане) или iv) повдигане и претегляне на товари (кари за претегляне).

         1.3.2.   Продукт, предмет на разследването

               (11)

               Продуктът, предмет на разследването, е същият като определения в предходното съображение, но се представя при внос с т.нар. „система за указване на теглото“, състояща се от механизъм за претегляне, който не е интегриран в шасито, понастоящем класиран в същите кодове по КН като разглеждания продукт, но класиран в различни кодове по ТАРИК (8427900030 и 8431200050), и с произход от КНР.

               (12)

               На етапа на започването на процедура допустимата грешка за системата за указване на теглото бе определена като равна или надвишаваща 1 % от товара. При разследването обаче бе установено, че точността на системата за указване на теглото не е основна характеристика за разграничаването на продукта, предмет на разследването, от ръчните колички за палети. По-конкретно, както е посочено в анализа в съображения 54 — 59 по-долу, механизмът за претегляне на продукта, предмет на разследването, не променя съществените характеристики на последния, като например неговата структура и употреба, така че той да бъде различен от разглеждания продукт.

         1.4.   Започване на процедура

               (13)

               След като уведоми държавите членки и като установи, че са налице достатъчно prima facie доказателства за започване на разследване в съответствие с член 13, параграф 3 и член 14, параграф 5 от основния регламент, Комисията взе решение да разследва възможното заобикаляне на действащите мерки и да въведе регистрационен режим за вноса на продукта, предмет на разследването.

               (14)

               Разследването започна с Регламент за изпълнение (ЕС) 2015/2346 на Комисията от 15 декември 2015 г. (8) („регламента за започване на разследването“).

         1.5.   Разследването

               (15)

               Комисията официално уведоми органите на КНР, производителите износители в тази държава, вносителите в Съюза, за които е известно, че са засегнати, и промишлеността на Съюза за започването на разследването.

               (16)

               На производителите износители в КНР и на известните вносители в Съюза бяха изпратени въпросници.

               (17)

               На заинтересованите страни бе предоставена възможност да изложат становищата си в писмен вид и да поискат изслушване в срока, посочен в регламента за започване на разследването. Всички страни бяха информирани, че неоказването на съдействие може да доведе до прилагането на член 18 от основния регламент и заключенията да бъдат направени въз основа на наличните факти.

               (18)

               Един производител износител в КНР се отзова и представи коментари, но не предостави отговор на въпросника, предназначен за производителите износители. За него впоследствие бе установено, че не оказва съдействие (съображение 26 по-долу).

               (19)

               Трима вносители представиха на Комисията отговор на въпросника.

               (20)

               Един установен в Съюза доставчик на системи за указване на теглото представи писмено изявление относно становището си във връзка с разследването.

               (21)

               Комисията извърши проверки на място в помещенията на следните дружества:

                           —

                           Производител в Съюза: P.R. Industrial s.r.l., 53031 Casole d'Elsa, Siena, Италия;

                           —

                           Вносител в Съюза: Hyster-Yale Nederland b.v., 6541 CN Nijmegen, Нидерландия.

         1.6.   Разследван период и отчетен период

               (22)

               Разследваният период обхвана периода от 1 януари 2011 г. до 30 септември 2015 г. Бяха събрани данни за разследвания период с цел да се разследва, inter alia, твърдението за промяна в схемите на търговия.

               (23)

               По отношение на отчетния период от 1 октомври 2014 г. до 30 септември 2015 г. бяха събрани по-подробни данни, с цел да се разследва дали вносът е намалил коригиращия ефект на действащите антидъмпингови мерки и дали е налице дъмпинг, както се твърди.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи бележки

               (24)

               В съответствие с член 13, параграф 1 от основния регламент оценката на възможното заобикаляне бе направена чрез последователен анализ на следните факти:

                           —

                           дали е налице промяна в схемите на търговия между КНР и Съюза,

                           —

                           дали тази промяна произтича от практика, процес или дейност, за които няма достатъчно основание или икономическа обосновка освен налагането на действащите антидъмпингови мерки,

                           —

                           дали има доказателства за нанесена вреда или за това, че коригиращият ефект от действащите антидъмпингови мерки е бил намален по отношение на цените и/или количествата от продукта, предмет на разследването,

                           —

                           и дали има доказателства за дъмпинг по отношение на установените преди това нормални стойности за разглеждания продукт.

         2.2.   Съдействие

               (25)

               Нито един от известните производители износители, установени в КНР, не оказа съдействие при разследването и не поиска освобождаване от евентуално разширяване на обхвата на действащите мерки, чрез предоставяне на отговори на изпратения въпросник.

               (26)

               Въпреки това, както е обяснено в съображение 18, Noblelift представи коментари след започването на процедурата, но не отговори на въпросника и въз основа на член 18 от основния регламент за него бе установено, че не оказва съдействие.

               (27)

               Поради това Комисията не бе в състояние да провери пряко при първоизточника естеството на възможното заобикаляне.

               (28)

               Съответно заключенията по отношение на оценката на възможното заобикаляне, както е описано подробно в съображение 24, трябваше да бъдат направени въз основа на наличните факти в съответствие с член 18 от основния регламент.

               (29)

               С оглед на това заключенията бяха направени въз основа на информацията, събрана от оказалите съдействие вносители, на статистическите данни на Евростат и на искането. Коментарите, представени от отзовалия се производител износител, също бяха разгледани, когато това бе счетено за целесъобразно.

         2.3.   Промяна в схемите на търговия

               (30)

               Поради неоказването на съдействие от производителите износители, обемите на вноса бяха установени въз основа на статистическите данни на Евростат и на информацията, предоставена от тримата оказали съдействие вносители и от заявителите.

               (31)

               Освен това данните, използвани за анализ на промяната в схемите на търговия, се основават на вноса на окомплектовани колички. Действащите антидъмпингови мерки обхващат както ръчните колички за палети, така и основните им части (т.е. шаси и хидравлична система). Според Евростат внос от КНР за Съюза на т.нар. основни части няма или той е пренебрежимо малък.

               (32)

               На последно място, кодът по ТАРИК, под който е внасян продуктът, предмет на разследването, включва също и вноса на други видове колички, т.е. кари за претегляне, високоповдигачи, кари за стифиране и кари с ножично повдигане, които са различни от разглеждания продукт.

               (33)

               В таблицата по-долу са показани обемите на вноса на ръчни колички за палети и на „други кари“, включително на продукта, предмет на разследването, въз основа на данните на Евростат по време на разследвания период.

                  Таблица 1

                           Внос в ЕС (бр.)

                           2011 г.

                           2012 г.

                           2013 г.

                           2014 г.

                           Отчетен период

                           Ръчни колички за палети

                           573 400

                           575 607

                           236 340

                           113 753

                           96 115

                              Индекс

                              100

                              100

                              41

                              20

                              17

                           Други кари

                           231 949

                           217 045

                           161 542

                           275 632

                           355 844

                              Индекс

                              100

                              94

                              70

                              119

                              153

                              Източник: Евростат

               (34)

               На тази основа вносът на ръчни колички за палети е намалял с повече от 80 % през разследвания период. Най-значителният спад е настъпил в периода между 2012 г. и 2013 г. (с 60 %). Тази тенденция е продължила през следващите години, но в по-малка степен.

               (35)

               Спадът през 2013 г. е настъпил след приключването през април 2013 г. на междинното преразглеждане, посочено в съображение 5 по-горе, което е довело до увеличение на антидъмпинговото мито върху ръчните колички за палети от КНР, като то е трансформирано в единно мито, приложимо за цялата държава, в размер на 70,8 %.

               (36)

               За разлика от това вносът на „други кари“, включително на продукта, предмет на разследването, се е увеличил през 2014 г. и през отчетния период с повече от 50 % в сравнение с началото на разследвания период. Тази промяна в схемите на търговия е настъпила в голяма степен паралелно със значителния спад на вноса на ръчни колички за палети.

               (37)

               Въпреки че не бе възможно да се установи вносът на продукта, предмет на разследването, въз основа на данните на Евростат, събраната по време на разследването информация показа убедителни признаци, че това увеличение на вноса на „други кари“ всъщност би могло да се отдаде на увеличение на вноса на продукта, предмет на разследването.

               (38)

               На първо място, значителното намаление на вноса на ръчни колички за палети и значителното увеличение на вноса на „други кари“, включително на продукта, предмет на разследването, съвпада със значителното увеличение на антидъмпинговото мито през 2013 г.

               (39)

               На второ място, заявителите предоставиха информация, че скоро след увеличението на антидъмпинговото мито редица вносители са подали до митническите органи в Германия и в Чешката република заявления за получаване на обвързваща тарифна информация, в които се иска продуктът, предмет на разследването, да бъде класиран в кода по ТАРИК за „други кари“, спрямо който не се прилага антидъмпинговото мито. Подаването на такива искания непосредствено след увеличението на антидъмпинговите мита предполага, че те са направени единствено с цел да се избегнат по-високите антидъмпингови мита.

               (40)

               На трето място, тъй като в статистическите данни на Евростат не се разглежда отделно вносът на продукта, предмет на разследването, анализът на промяната в схемите на търговия също бе извършен въз основа на информацията, предоставена от тримата оказали съдействие вносители.

               (41)

               Тримата оказали съдействие вносители представляваха между 2 % и 7 % от вноса на продукта, предмет на разследването, и на други кари в сравнение с регистрирания в Евростат общ размер на вноса на „други кари“, и между 1 % и 6 % от общия внос на ръчни колички за палети и „други кари“ по време на отчетния период.

               (42)

               Вносът на тези вносители по време на разследвания период се е променял, както следва:

                  Таблица 2

                           Внос на оказалите съдействие вносители от КНР (индекс)

                           2011 г.

                           2012 г.

                           2013 г.

                           2014 г.

                           Отчетен период

                              Разглеждан продукт

                              100

                              111

                              31

                              2

                              4

                              Продукт, предмет на разследването

                              100

                              350

                              2 800

                              97 133

                              100 500

                              Други кари

                              100

                              82

                              71

                              93

                              103

                              Източник: отговор на въпросника от страна на вносителите

               (43)

               С предоставената от оказалите съдействие вносители информация се потвърждава, че вносителите са увеличили покупките на продукта, предмет на разследването, от КНР по време на разследвания период, докато успоредно с това вносът на ръчни колички за палети е отбелязал намаление. Макар и вносът на продукта, предмет на разследването, вече да се е извършвал през 2011 г. и 2012 г. след разширяването на обхвата на мерките въз основа на заключенията от посоченото в съображение 4 по-горе преразглеждане с оглед на изтичане на срока на действие, той се е увеличил по-значително през 2013 г. след увеличението на ставката на антидъмпинговото мито. Най-значителното увеличение е настъпило през 2014 г., когато вносът е достигнал равнища, далеч надхвърлящи равнището през 2011 г., и е нараснал дори още повече през отчетния период. Успоредно с това вносът на ръчни колички за палети почти е бил преустановен през 2014 г. и през разследвания период. Същата тенденция може да се наблюдава в данните на Евростат, според които най-значителното увеличение на вноса на „други кари“ е отбелязано също през 2014 г.

               (44)

               За разлика от това обемите на вноса на „други кари“, с изключение на продукта, предмет на разследването, почти не са претърпели промяна (с 3 % по време на разследвания период) и общото им равнище като единици е останало много ниско в сравнение с вноса на продукта, предмет на разследването (съображение 33 по-горе).

               (45)

               Четвърто, както е установено в съображения 52 — 59 по-долу, продуктът, предмет на разследването, има същите основни характеристики и крайна употреба като ръчните колички за палети и е взаимозаменяем с тях, докато всички други кари се използват за различни цели и не са взаимозаменяеми с ръчните колички за палети.

               (46)

               На тази основа се стигна до заключението, че увеличението на вноса на „други кари“, както се наблюдава в данните на Евростат, се е дължало на увеличението на вноса на продукта, предмет на разследването. С оглед на това увеличението в единици на вноса на продукта, предмет на разследването, бе изчислено въз основа на данните относно вноса като равно на около 110 000 единици в периода между 2013 г. и 2014 г., т.е. увеличение с около 70 %, като между 2014 г. и отчетния период е отбелязано още по-голямо нарастване с повече от 80 000 единици, т.е. с около 30 %. През предходните години от разследвания период тенденцията при вноса дори е била към намаление.

               (47)

               Поради това, при липсата на каквото и да било съдействие от страна на китайските производители износители, бе направено заключението, че е настъпила промяна в схемите на търговия по смисъла на член 13, параграф 1 от основния регламент.

         2.4.   Естество на практиката на заобикаляне на мерките

               (48)

               Заявителите изтъкнаха, че практиката на заобикаляне на мерките се състои във вноса на леко изменени продукти чрез просто вграждане на „система за указване на теглото“, която не е интегрирана в шасито и има допустима грешка, равна или надвишаваща 1 % от товара. При внос тези продукти погрешно се декларират като кари за претегляне.

               (49)

               Жалбоподателите изтъкнаха, че продуктът, предмет на разследването, е различен от карите за претегляне, тъй като механизмът за претегляне на продукта, предмет на разследването, е доста по-опростен от механизма за претегляне на карите за претегляне и не дава точни резултати. Те освен това изтъкнаха, че структурата на двата продукта се различава значително.

         2.4.1.   Кари за претегляне

               (50)

               Във връзка с изясняването на обхвата на мерките, от който са изключени някои продукти, сред които посочените в съображение 2 по-горе кари за претегляне, при разследването се установи, че карите за претегляне имат кантар за претегляне, който е вграден в шасито, тоест във виличните рогове. По този начин устройството за претегляне на карите за претегляне се състои от високоточни датчици за натоварване (или клетки), които са разположени във виличните рогове. Така че виличните рогове са съставени от две части. Датчиците са монтирани и разположени в долната част, а горната част е разположена върху тях. Този механизъм дава възможност за точно и прецизно измерване на теглото върху виличните рогове.

               (51)

               Оборудването е крехко и изисква периодично калибриране. За разлика от разглеждания продукт и продукта, предмет на разследването, системата не е проектирана за интензивно повдигане и преместване на товари, тъй като устройството на кантара за претегляне може да бъде повредено. Освен това, за разлика от разглеждания продукт и продукта, предмет на разследването, за използването на кари за претегляне е необходимо специално обучение.

         2.4.2.   Продукт, предмет на разследването

               (52)

               При разследването бе установено, че продуктът, предмет на разследването, има по същество същата структура и употреба като ръчните колички за палети, които са колички с колела, оборудвани с подемни вилични рогове за манипулиране на палети, проектирани да бъдат бутани, теглени и управлявани на ръка върху гладки, равни и твърди повърхности от оператор пешеходец посредством използването на шарнирен кормилен лост. Тези колички са проектирани за повдигане на товар чрез движение надолу-нагоре на шарнирния лост до височина, достатъчна за транспортиране.

               (53)

               Продуктът, предмет на разследването, допълнително е оборудван с устройство за претегляне (механично или електронно). Това устройство обаче не е вградено в шасито и виличните рогове са съставени само от една част, точно като разглеждания продукт. Вместо това устройството за претегляне е монтирано пряко на структурата на ръчната количка за палети и впоследствие може да бъде отстранено, без промяна в структурата и употребата на ръчните колички за палети. Без устройството за претегляне продуктът, предмет на разследването, не се различава от ръчните колички за палети и се използва за съвсем същите цели като тях.

               (54)

               От друга страна, разположеното на продукта, предмет на разследването, устройство за претегляне позволява само приблизително указване на теглото, като в някои случаи допустимата грешка е значителна. При разследването се установи, че противно на твърденията на етапа на започването на процедура, точността на устройството за претегляне не представлява основна характеристика на продукта, предмет на разследването, в сравнение с разглеждания продукт. Дори с точна система за указване на теглото продуктът, предмет на разследването, има същите характеристики като ръчните колички за палети, т.е. структурата и употребата.

               (55)

               Това се различава от основните характеристики на карите за претегляне, които, както е обяснено по-горе, са сложни и скъпоструващи устройства за претегляне, интегрирани в шасито (по-специално във виличните рогове), което също така налага виличните рогове да имат различна структура. Устройствата за претегляне на карите за претегляне не могат да бъдат отстранени и показват верни и точни стойности. Технологичните и производствените процеси в случая на карите за претегляне са коренно различни от тези, използвани при продукта, предмет на разследването.

               (56)

               По време на разследването бе установено наличието на две различни устройства за претегляне — механични и електронни. Електронното устройство за претегляне изглежда е по-точно при указването на теглото, отколкото механичното.

               (57)

               Производителят износител, който представи коментари след започването на процедурата, изтъкна, че на изнасяните от него ръчни колички за палети е бил монтиран интегриран в шасито патентован електронен механизъм за претегляне. Механизмът за претегляне е имал според неговите твърдения „добра точност на претегляне“ и е отговарял на изискванията на клиентите. На второ място, същият производител износител изтъкна, че определението относно точността на претегляне на етапа на започването на процедура, по-специално като „допустима грешка, равна или надвишаваща 1 % от товара“, не е целесъобразно, тъй като се прави позоваване единствено на „товар“, докато точността на претегляне може да бъде постигната само при товари от най-малко 100 kg.

               (58)

               Въз основа на това производителят износител изтъкна, че определението на продукта, предмет на разследването, следва да бъде изменено, като се направи позоваване само на „механични механизми за претегляне“, и от определението се премахне прагът от 1 %.

               (59)

               За разлика обаче от това, което бе заявено, механизмът за претегляне само е бил монтиран върху структурата на ръчните колички за палети, и следователно не е бил интегриран в шасито, по-специално във виличните рогове. Механизмът за претегляне би могъл да се предлага на пазара отделно. Въпреки че устройството действително прави по-точно указване на теглото от механичните устройства за претегляне, структурата на изнасяните от посоченото дружество колички е същата като тази на ръчните колички за палети. Поради това бе счетено, че посоченото устройство не променя основните характеристики на ръчните колички за палети и попада в обхвата на определението на продукта, предмет на разследването.

         2.4.3.   Заключение относно наличието на практика на заобикаляне

               (60)

               При разследването бе установено, че продуктът, предмет на разследването, ясно се различава от карите за претегляне, тъй като няма същите основни характеристики и видове крайна употреба. Те не са взаимозаменяеми.

               (61)

               За сметка на това продуктът, предмет на разследването, има същите основни характеристики и видове крайна употреба като ръчните колички за палети. Прикрепеното към него устройство за претегляне не променя характеристиките му и в някои случаи може да бъде отстранено. И двата продукта основно се използват за една и съща цел, а именно за повдигане на товари с цел тяхното транспортиране, и функцията за указване на теглото не бе счетена за основна характеристика.

               (62)

               Поради това може да се заключи, че практиката на заобикаляне се състои във вноса на продукта, предмет на разследването.

         2.5.   Липса на достатъчно основание или икономическа обосновка

               (63)

               Както е посочено по-горе в съображения 34 — 46, тази практика се е увеличила значително след налагането през 2013 г. на по-високата митническа ставка. Тъй като продуктът, предмет на разследването, и ръчните колички за палети се считат за взаимозаменяеми, тази практика няма друга икономическа обосновка освен заобикаляне с цел избягване на заплащането на антидъмпинговото мито.

               (64)

               Заявителите предоставиха данни, че единствената цел на вноса на продукта, предмет на разследването, е била да се избегне плащането на митата. В тези данни бе посочен фактът, че един износител е предлагал в брошура продукта, предмет на разследването, „без антидъмпингово мито“, а друг производител износител е препоръчвал устройството за претегляне да бъде премахнато след вноса.

               (65)

               Производителят износител, който поиска промяна на определението на продукта, предмет на разследването, както е обяснено в съображение 58, също така изтъкна, че изнасяният от него вид на продукта е бил разработен и изнасян преди увеличението на антидъмпинговото мито, така че той не е имал стимул за заобикаляне с цел избягване на заплащането на митото. Производителят износител заяви също така, че извършваният от него износ на вида на продукта е представлявал само малка част от общия износ на продукта, предмет на разследването, но не подкрепи тези твърдения с доказателства, тъй като не предостави отговори на въпросника, и поради това не бе възможно да се установи и да се направи проверка на количествата на износа и на датите, на които той е извършен.

               (66)

               Въз основа на информацията, предоставена от оказалите съдействие вносители, действително може да се установи, че вносът на продукта, предмет на разследването, е започнал преди 2013 г. Значителното му увеличение обаче е настъпило едва след увеличението на антидъмпинговото мито през 2013 г. Поради това може да се смята, че промяната в схемите на търговия е настъпила едва след 2013 г. За тази промяна в схемите на търговия не е имало никаква видима икономическа обосновка освен налагането на митото.

               (67)

               Един вносител на ръчни колички за палети и на продукта, предмет на разследването, и един доставчик на системи за указване на теглото, използвани в продукта, предмет на разследването, заявиха, че съществува пазар за колички, оборудвани с този тип система за указване на теглото с по-ниска точност, при някои специфични приложения (например проверка на товара от отпадъчни материали, предотвратяване на претоварването на товарните вагони, използване от продавачи на едро в определени сфери на дейност), при които би била достатъчна само приблизителна оценка на общия товар.

               (68)

               Фактът обаче, че вносът на продукта, предмет на разследването, е започнал едва след увеличението на антидъмпинговото мито и че в същото време вносът на ръчни колички за палети значително е намалял и почти е бил преустановен през отчетния период, показва, че вносът на продукта, предмет на разследването, не обслужва нов пазар, а в действителност е заместил в голяма степен вноса на ръчни колички за палети. Съвпадението във времето с увеличението на антидъмпинговото мито показва, че целта на увеличаването на вноса на продукта, предмет на разследването, в действителност е била избягването на антидъмпинговото мито. Поради това посоченият довод трябваше да бъде отхвърлен.

         2.6.   Намаляване на коригиращия ефект на митото по отношение на цената и/или количествата на сходния продукт

               (69)

               Както е обяснено в съображение 46, вносът на продукта, предмет на разследването, се е увеличил според оценките с около 110 000 единици в периода между 2013 г. и 2014 г., т.е. увеличение с около 70 %. Той допълнително се е увеличил между 2014 г. и отчетния период с над 80 000 единици, т.е. с около 30 %. Тези увеличения бяха счетени за значими. Те са представлявали общо около 42 % от общия брой внесени по време на отчетния период колички. Освен това „другите кари“ през 2011 г. са представлявали около 30 % от общия брой внесени от КНР колички, докато по време на отчетния период това съотношение се е увеличило до около 79 %.

               (70)

               За да се определи дали коригиращият ефект от митото е бил намален по отношение на цените, в съответствие с член 13, параграф 1 от основния регламент бе установено дали цените на вноса на продукта, предмет на разследването, са били по-занижени от невредоносната цена на промишлеността на Съюза, установена при предишните разследвания. В рамките на последното преразглеждане с оглед на изтичане на срока на действие на мерките, приключено през 2011 г. и посочено в съображение 4 по-горе, невредоносната цена бе преизчислена в сравнение с цената от първоначалното разследване. Тази целева цена е била използвана при сравнението със среднопретеглената експортна цена от КНР по време на отчетния период, като последната е била определена въз основа на информацията, предоставена от оказалите съдействие вносители. Това сравнение показа значително занижаване на продажните цени по време на отчетния период.

               (71)

               С оглед на гореизложеното и като се имат предвид оценяваните като значителни обеми на вноса на продукта, предмет на разследването, през отчетния период, се стигна до заключението, че коригиращият ефект на действащите мерки е бил намален както по отношение на количествата, така и на цените.

         2.7.   Доказателства за дъмпинг по отношение на установената преди това нормална стойност

               (72)

               Нормалната стойност на разглеждания продукт за последно бе установена при приключилото през 2013 г. междинно преразглеждане, посочено в съображение 5 по-горе.

               (73)

               За да се установи дали е налице дъмпинг по време на отчетния период, средните цени на вноса на продукта, предмет на разследването, от оказалите съдействие вносители бяха сравнени с нормалната стойност на разглеждания продукт, установена при междинното преразглеждане.

               (74)

               Цените на вноса бяха коригирани на ниво франко завода въз основа на информацията, получена от оказалите съдействие вносители. Цените на вноса бяха коригирани също с оглед на разликите във физическите характеристики, т.е. наличието на устройство за претегляне, вградено в ръчните колички за палети.

               (75)

               Сравнението показа наличие на значителен дъмпинг. При сравняване на текущите цени на вноса от КНР на продукта, предмет на разследването, с нормалната стойност, установена преди това в съответствие с изискванията на член 13, параграф 1 от основния регламент, то ясно доказа съществуването на дъмпинг.

         3.   МЕРКИ

               (76)

               С оглед на гореизложените констатации се достигна до заключението, че окончателното антидъмпингово мито, наложено върху вноса на ръчни колички за палети с произход от КНР, се заобикаля чрез вноса на леко изменени ръчни колички за палети с вградена система за указване на теглото, която не е интегрирана в шасито (във виличните рогове), с произход от КНР.

               (77)

               В съответствие с член 13, параграф 1 от основния регламент обхватът на действащите антидъмпингови мерки по отношение на вноса на ръчни колички за палети с произход от КНР следва да бъде разширен с включване на вноса на ръчни колички за палети, оборудвани със „система за указване на теглото“, състояща се от механизъм за претегляне, който не е интегриран в шасито, с произход от КНР.

               (78)

               Съгласно член 13, параграф 3 и член 14, параграф 5 от основния регламент, където се предвижда, че разширените по обхват мерки следва да се прилагат спрямо вноса, който е влязъл на територията на Съюза при регистрационния режим, наложен по силата на регламента за започване на разследване, върху този внос в Съюза на ръчни колички за палети, оборудвани със „система за указване на теглото“, състояща се от механизъм за претегляне, който не е интегриран в шасито, с произход от КНР, следва да се събере антидъмпинговото мито.

         4.   ИСКАНИЯ ЗА ОСВОБОЖДАВАНЕ

               (79)

               Поради липсата на искания за освобождаване, отправени от страна на китайските производители износители, освобождаване не бе предоставено.

         5.   ОПОВЕСТЯВАНЕ

               (80)

               Всички заинтересовани страни бяха информирани за основните факти и съображения, довели до изложените по-горе заключения, и бяха приканени да представят коментари. Не бяха представени коментари.

               (81)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   1.   Обхватът на окончателното антидъмпингово мито, наложено с Регламент за изпълнение (ЕС) № 372/2013 на Съвета от 22 април 2013 г. върху вноса на ръчни колички за палети и основните им части (т.е. шаси и хидравлична система), понастоящем класирани в кодове по КН ex 8427 90 00 (кодове по ТАРИК 8427900011 и 8427900019) и ex 8431 20 00 (кодове по ТАРИК 8431200011 и 8431200019), с произход от Китайската народна република, се разширява с включване на същия продукт, но представен при внос с т.нар. „система за указване на теглото“, състояща се от механизъм за претегляне, който не е интегриран в шасито, понастоящем класиран в кодове по ТАРИК 8427900030 и 8431200050.
   2.   Митото, чийто обхват е разширен по силата на параграф 1 от настоящия член, се събира върху вноса в Съюза на ръчни колички за палети и основните им части, т.е. шаси и хидравлична система, регистриран в съответствие с член 2 от Регламент за изпълнение (ЕС) 2015/2346 и с член 13, параграф 3 и член 14, параграф 5 от Регламент (ЕС) № 2016/1036.
   3.   Освен когато е предвидено друго, се прилагат действащите разпоредби относно митата.
   Член 2
   1.   Исканията за освобождаване от митото, чийто обхват се разширява с член 1, се подават в писмен вид на един от официалните езици на Европейския съюз, като трябва да бъдат подписани от лице, упълномощено да представлява субекта, който подава искането за освобождаване. Искането трябва да бъде изпратено на следния адрес:

               Еuropean Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   В съответствие с член 13, параграф 4 от Регламент (ЕС) № 2016/1036 Комисията може да вземе решение за освобождаване на вноса на дружества, които не заобикалят антидъмпинговите мерки, наложени с Регламент за изпълнение (ЕС) № 372/2013 на Съвета, от митото, чийто обхват се разширява с член 1 от настоящия регламент.
   Член 3
   На митническите органи се възлага да преустановят регистрационния режим по отношение на вноса, установен в съответствие с член 2 от Регламент (ЕС) № 2015/2346.
   Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2016 година.

            За Комисията

            Председател

         Jean-Claude JUNCKER

      (1)  Регламент (ЕС) № 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21).

      (2)  Регламент (ЕО) № 1174/2005 на Съвета от 18 юли 2005 г. налагащ окончателно антидъмпингово мито и окончателно събиране на временното мито, наложено върху вноса на ръчни колички за палети и основните им части с произход от Китайската народна република (ОВ L 189, 21.7.2005 г., стр. 1).

      (3)  Регламент (ЕО) № 684/2008 на Съвета от 17 юли 2008 г. за уточняване на обхвата на антидъмпинговите мерки, наложени с Регламент (ЕО) № 1174/2005 върху вноса на ръчни колички за палети и основните им части с произход от Китайската народна република (ОВ L 192, 19.7.2008 г., стр. 1).

      (4)  Регламент (ЕО) № 499/2009 на Съвета от 11 юни 2009 г. за разширяване на обхвата на окончателното антидъмпингово мито, наложено с Регламент (ЕО) № 1174/2005 върху вноса на ръчни колички за палети и основните им части с произход от Китайската народна република, върху вноса на същия продукт, изпращан от Тайланд, независимо дали е декларирано, че е с произход от Тайланд или не (ОВ L 151, 16.6.2009 г., стр. 1).

      (5)  Регламент за изпълнение (ЕС) № 1008/2011 на Съвета от 10 октомври 2011 г. за налагане на окончателно антидъмпингово мито върху вноса на ръчни колички за палети и основните им части с произход от Китайската народна република, приложимо и към вноса на ръчни колички за палети и основните им части, доставяни от Тайланд, независимо от това дали са декларирани с произход от Тайланд, след преразглеждане с оглед изтичане на срока на действие съгласно член 11, параграф 2 от Регламент (ЕО) № 1225/2009 (ОВ L 268, 13.10.2011 г., стр. 1).

      (6)  Регламент за изпълнение (ЕС) № 372/2013 на Съвета от 22 април 2013 г. за изменение на Регламент за изпълнение (ЕС) № 1008/2011 за налагане на окончателно антидъмпингово мито върху вноса на ръчни колички за палети и основните им части с произход от Китайската народна република след частично междинно преразглеждане съгласно член 11, параграф 3 от Регламент (ЕО) № 1225/2009 (ОВ L 112, 24.4.2013 г., стр. 1).

      (7)  Регламент за изпълнение (ЕС) № 946/2014 на Комисията от 4 септември 2014 г. за изменение на Регламент за изпълнение (ЕС) № 1008/2011 на Съвета за налагане на окончателно антидъмпингово мито върху вноса на ръчни колички за палети и основните им части с произход от Китайската народна република след преразглеждане във връзка с нов износител съгласно член 11, параграф 4 от Регламент (ЕО) № 1225/2009 на Съвета (ОВ L 265, 5.9.2014 г., стр. 7).

      (8)  Регламент за изпълнение (ЕС) 2015/2346 на Комисията от 15 декември 2015 г. за започване на разследване във връзка с предполагаемото заобикаляне на антидъмпинговите мерки, наложени с Регламент за изпълнение (ЕС) № 1008/2011 на Съвета, изменен с Регламент за изпълнение (ЕС) № 372/2013 на Съвета, върху вноса на ръчни колички за палети и основните им части с произход от Китайската народна република чрез внос на леко изменени ръчни колички за палети с произход от Китайската народна република и за въвеждане на регистрационен режим за този внос (ОВ L 330, 16.12.2015 г., стр. 43).


title: Регламент за изпълнение (ЕС) 2016/329 на Комисията от 8 март 2016 година за разрешаване на употребата на 6-фитаза като фуражна добавка за всички видове птици и за отбити прасенца, свине за угояване, свине майки и видове свине с по-малко стопанско значение (притежател на разрешението Lohmann Animal Nutrition GmbH) (Текст от значение за ЕИП)

text:
               9.3.2016

               BG

               Официален вестник на Европейския съюз

               L 62/5

         РЕГЛАМЕНТ ЗА ИЗПЪЛНЕНИЕ (ЕС) 2016/329 НА КОМИСИЯТА
   от 8 март 2016 година
   за разрешаване на употребата на 6-фитаза като фуражна добавка за всички видове птици и за отбити прасенца, свине за угояване, свине майки и видове свине с по-малко стопанско значение (притежател на разрешението Lohmann Animal Nutrition GmbH)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 бе подадено заявление за издаване на разрешение за 6-фитаза. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на употребата на 6-фитаза като фуражна добавка за птичи видове и животни от рода на свинете, която да бъде класифицирана в категорията „зоотехнически добавки“.

               (4)

               В становището си от 17 юни 2015 г. (2) Европейският орган за безопасност на храните („Органът“) заключи, че при предложените условия на употреба във фуражи 6-фитаза не се отразява неблагоприятно върху здравето на животните и здравето на човека, нито върху околната среда. Той също така заключи, че добавката може да подобри смилаемостта на фосфора, усвояването на фосфора и минерализацията на костите при кокошките носачки, пилетата за угояване, всички категории свине и пуйките за угояване. Органът прецени, че тези заключения могат да бъдат отнесени за пилета, отглеждани за носачки, и за пуйки, отглеждани за разплод. Освен това той установи, че заключенията могат да се екстраполират за всички видове домашни птици с по-малко стопанско значение и други видове птици, които още не са започнали да носят, и всички видове домашни птици с по-малко стопанско значение и други видове птици, отглеждани за носачки. По подобен начин заключенията за свинете могат да се екстраполират за видовете свине с по-малко стопанско значение. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на 6-фитаза бе установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 март 2016 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2015; 13(7):4159.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  Единици за активност/kg пълноценен фураж със съдържание на влага 12 %

                     Категория: „зоотехнически добавки“. Функционална група: „подобрители, увеличаващи смилаемостта на храната“.

                  4a23

                  Lohmann Animal Nutrition GmbH

                  6-фитаза
                  EC 3.1.3.26

                     Състав на добавката:

                  Препарат от 6-фитаза, получен от Komagataella pastoris (DSM 25375) с минимална активност от: 40 000 U (1)/g
                  В течно или твърдо състояние

                     Характеристика на активното вещество:

                  6-фитаза (EC 3.1.3.26), получена от Komagataella pastoris (DSM 25375)

                     Метод за анализ
                      (2)

                  За количественото определяне на активността на 6-фитаза във фуражната добавка:
                  колориметричен метод, основан на ензимна реакция на фитаза върху фитат — Методическо ръководство на VDLUFA, том III, 27.1.1
                  За количественото определяне на активността на 6-фитаза в премикси и минерални фуражи:
                  колориметричен метод, основан на ензимна реакция на фитаза върху фитат — Методическо ръководство на VDLUFA, том III, 27.1.3
                  За количественото определяне на активността на 6-фитаза във фуражи:
                  колориметричен метод, основан на ензимна реакция на фитаза върху фитат — EN ISO 30024.

                  Пилета, отглеждани за угояване и за носачки, всички видове птици, отглеждани за угояване и за носачки, различни от пуйки, отглеждани за угояване и за разплод

                  —

                  250 U

                  —

                              1.

                              В упътването за употреба на добавката и премикса да се посочат условията на съхранение и устойчивостта при топлинна обработка.

                              2.

                              Мерки за безопасност: по време на работа да се използват средства за дихателна защита, предпазни очила и ръкавици.

                  29 март 2026 г.

                  Всички видове птици, отглеждани за носачки

                  125 U

                  Пуйки, отглеждани за угояване и за разплод

                  500 U

                  Прасенца (отбити), свине за угояване, свине майки и видове свине с по-малко стопанско значение

                  250 U

         (1)  1 U е количеството ензим, което освобождава 1 микромол неорганичен фосфат за 1 минута от субстрат на натриев фитат при pH 5,5 и температура от 37 °C.

         (2)  Подробна информация за методите за анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 576/2014 на Комисията от 27 май 2014 година за установяване на стандартни стойности при внос с цел определяне на входната цена на някои плодове и зеленчуци

text:
               28.5.2014

               BG

               Официален вестник на Европейския съюз

               L 159/50

         РЕГЛАМЕНТ ЗА ИЗПЪЛНЕНИЕ (ЕС) № 576/2014 НА КОМИСИЯТА
   от 27 май 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 май 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/1834 на Комисията от 17 октомври 2016 година за изменение на Регламент (ЕС) № 37/2010 по отношение на субстанцията монепантел (Текст от значение за ЕИП)

text:
               18.10.2016

               BG

               Официален вестник на Европейския съюз

               L 280/22

         РЕГЛАМЕНТ ЗА ИЗПЪЛНЕНИЕ (ЕС) 2016/1834 НА КОМИСИЯТА
   от 17 октомври 2016 година
   за изменение на Регламент (ЕС) № 37/2010 по отношение на субстанцията монепантел
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Съгласно член 17 от Регламент (ЕО) № 470/2009 максимално допустимите стойности на остатъчните количества (МДСОК) за фармакологичноактивните субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.

               (2)

               Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) № 37/2010 на Комисията (2).

               (3)

               Понастоящем субстанцията монепантел е включена в таблицата като разрешена субстанция за животни от рода на овцете и козите, приложима за мускул, мазнина, черен дроб, бъбрек и мляко.

               (4)

               В Европейската агенция по лекарствата (ЕМА) бе подадено заявление за разширяване на обхвата на съществуващото вписване за монепантел, така че да включва и говеда.

               (5)

               Въз основа на становището на Комитета по лекарствените продукти за ветеринарна употреба ЕМА препоръча установяването на МДСОК за субстанцията монепантел в тъкани на говеда, с изключение на животни, от които се добива мляко, за консумация от човека.

               (6)

               В съответствие с член 5 от Регламент (ЕО) № 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни.

               (7)

               EMA счете, че поради липсата на достатъчно данни на този етап не е целесъобразно МДСОК за монепантел при овче и козе мляко да бъдат прилагани чрез екстраполация и за мляко от говеда.

               (8)

               Поради това Регламент (ЕС) № 37/2010 следва да бъде съответно изменен.

               (9)

               Целесъобразно е на заинтересованите страни да се предостави разумен срок да предприемат необходимите мерки за привеждане в съответствие с новите МДСОК.

               (10)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 17 декември 2016 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 октомври 2016 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията монепантел се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Монепантел

                     Монепантел-сулфон

                     Овце, кози

                     700 μg/kg

                     Мускул

                     НЯМА ВПИСВАНЕ

                     Противопаразитни средства/средства, действащи срещу ендопаразити“

                     7 000  μg/kg

                     Мазнина

                     5 000  μg/kg

                     Черен дроб

                     2 000  μg/kg

                     Бъбрек

                     170 μg/kg

                     Мляко

                     Говеда

                     300 μg/kg

                     Мускул

                     Да не се прилага при животни, от които се добива мляко, предназначено за консумация от човека

                     7 000  μg/kg

                     Мазнина

                     2 000  μg/kg

                     Черен дроб

                     1 000  μg/kg

                     Бъбрек


title: Регламент за изпълнение (ЕС) № 294/2012 на Комисията от 3 април 2012 година за изменение на приложение I към Регламент (ЕО) № 669/2009 за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход  текст от значение за ЕИП

text:
               4.4.2012

               BG

               Официален вестник на Европейския съюз

               L 98/7

         РЕГЛАМЕНТ ЗА ИЗПЪЛНЕНИЕ (ЕС) № 294/2012 НА КОМИСИЯТА
   от 3 април 2012 година
   за изменение на приложение I към Регламент (ЕО) № 669/2009 за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 от него,
   като има предвид, че:

               (1)

               С Регламент (ЕО) № 669/2009 на Комисията (2) се определят правила относно засиления официален контрол, който е необходимо да се провежда върху вноса на фуражите и храните от неживотински произход, изброени в приложение I към него (списъка), на граничните пунктове, през които стоките влизат на териториите, посочени в приложение I към Регламент (ЕО) № 882/2004.

               (2)

               В член 2 от Регламент (ЕО) № 669/2009 се предвижда списъкът да се преразглежда редовно — поне веднъж на три месеца, като се вземат под внимание най-малко източниците на информация, упоменати в посочения член.

               (3)

               Наличието и значимостта на инцидентите с храни, за които са постъпили уведомления чрез Системата за бързо предупреждение за храни и фуражи (RASFF), констатациите от мисиите в трети страни, проведени от Хранителната и ветеринарна служба, както и докладите относно пратките с фуражи и храни от неживотински произход, които държавите членки представят на Комисията на всеки три месеца в съответствие с член 15 от Регламент (ЕО) № 669/2009, сочат, че списъкът следва да бъде изменен.

               (4)

               По-специално списъкът следва да бъде изменен, като в него бъдат заличени вписванията за стоки, за които посочените източници на информация сочат удовлетворителна като цяло степен на съответствие с приложимите изисквания за безопасност, предвидени в законодателството на Съюза, и за които поради това провеждането на засилен официален контрол вече не е оправдано.

               (5)

               Освен това списъкът следва да бъде изменен, като се увеличи честотата на официалния контрол за стоките, за които същите източници на информация сочат по-висока степен на несъответствие с приложимото законодателство на Съюза, което дава основание за засилване на официалния контрол.

               (6)

               Поради това вписванията в списъка за вноса на някои стоки от Индия и за някои други стоки от всички трети държави следва да бъдат съответно изменени.

               (7)

               Измененията в списъка, свързани със заличаването на вписванията за определени стоки, следва да започнат да се прилагат възможно най-скоро, тъй като първоначалните основания за безпокойство във връзка с безопасността са били отстранени. Съответно тези изменения следва да се прилагат от датата на влизане в сила на настоящия регламент.

               (8)

               Като се има предвид броят на измененията, които е необходимо да бъдат внесени в приложение I към Регламент (ЕО) № 669/2009, е целесъобразно то да бъде заменено с текста в приложението към настоящия регламент.

               (9)

               Поради това Регламент (ЕО) № 669/2009 следва да бъде съответно изменен.

               (10)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 669/2009 се заменя с текста в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 април 2012 г.
   Същевременно обаче измененията на приложение I към Регламент (ЕО) № 669/2009, свързани със заличаването на вписванията за Capsicum annuum (стрити или смлени), къри (продукти от лют червен пипер), Curcuma longa (куркума) и червено палмово масло поради евентуалното замърсяване с оцветители тип „Судан“, се прилагат от датата на влизане в сила на настоящия регламент.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 април 2012 година.

            За Комисията

            Председател

         José Manuel BARROSO

      (1)  ОВ L 165, 30.4.2004 г., стр. 1.

      (2)  ОВ L 194, 25.7.2009 г., стр. 11.

      ПРИЛОЖЕНИЕ

            „ПРИЛОЖЕНИЕ I

               Фуражи и храни от неживотински произход, подлежащи на засилен официален контрол на определените гранични пунктове

                        Фуражи и храни
                        (предвидена употреба)

                        Код по КН (1)

                        Страна на произход

                        Опасност

                        Честота на физическите и идентификационните проверки
                        (%)

                        Лешници
                        (с черупки или без черупки)

                        0802 21 00; 0802 22 00

                        Азербайджан (AZ)

                        Афлатоксини

                        10

                           (Фуражи и храни)

                                    —

                                    Фъстъци, необелени

                                    —

                                 1202 41 00

                        Бразилия (BR)

                        Афлатоксини

                        10

                                    —

                                    Фъстъци, обелени

                                    —

                                 1202 42 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (Фуражи и храни)

                        Суха юфка

                        ex 1902

                        Китай (CN)

                        Алуминий

                        10

                           (Храни)

                        Помело

                        ex 0805 40 00

                        Китай (CN)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (11)

                        20

                           (Храни — пресни)

                        Листа от чай (черен и зелен)

                        ex 0902

                        Китай (CN)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (10)

                        10

                           (Храни)

                                    —

                                    Аспержов боб
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Доминиканска република (DO)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (3)

                        50

                                    —

                                    Горчив пъпеш

                                       (Momordica charantia)

                                    —

                                    ex 0709 99 90; ex 0710 80 95

                                    —

                                    Пиперки (сладки и различни от сладки) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Патладжани

                                    —

                                    0709 30 00; ex 0710 80 95

                           (Храни — пресни, охладени или замразени зеленчуци)

                                    —

                                    Портокали (пресни или сушени)

                                    —

                                    0805 10 20; 0805 10 80

                        Египет (EG)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (7)

                        10

                                    —

                                    Праскови (с изключение на нектарини)

                                    —

                                 0809 30 90

                                    —

                                    Нар

                                    —

                                 ex 0810 90 75

                                    —

                                    Ягоди

                                    —

                                 0810 10 00

                           (Храни — пресни плодове и зеленчуци)

                        Пиперки (сладки и различни от сладки) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Египет (EG)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (12)

                        10

                           (Храни — пресни, охладени или замразени)

                                    —

                                    Фъстъци, необелени

                                    —

                                 1202 41 00

                        Гана (GH)

                        Афлатоксини

                        50

                                    —

                                    Фъстъци, обелени

                                    —

                                 1202 42 00

                                    —

                                    Фъстъчено масло

                                    —

                                 2008 11 10

                           (Фуражи и храни)

                        Листа от къри (Bergera/ Murraya koenigii)

                        ex 1211 90 85

                        Индия (IN)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (5)

                        50

                           (Храни — пресни подправки)

                                    —

                                       Capsicum annuum, цели

                                    —

                                 0904 21 10

                        Индия (IN)

                        Афлатоксини

                        20

                                    —

                                       Capsicum annuum, стрити или смлени

                                    —

                                 ex 0904 22 00

                                    —

                                    Къри (продукти от лют червен пипер)

                                    —

                                 0910 91 05

                                    —

                                    Индийско орехче

                                       (Myristica fragrans)

                                    —

                                    0908 11 00, 0908 12 00

                                    —

                                    Мацис (обвивки на индийски орехчета)

                                       (Myristica fragrans)

                                    —

                                    0908 21 00, 0908 22 00

                                    —

                                    Джинджифил

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (куркума)

                                    —

                                 0910 30 00

                           (Храни — сушени подправки)

                                    —

                                    Фъстъци, необелени

                                    —

                                 1202 41 00

                        Индия (IN)

                        Афлатоксини

                        20

                                    —

                                    Фъстъци, обелени

                                    —

                                 1202 42 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (Фуражи и храни)

                        Фуражни добавки и премикси

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        Индия (IN)

                        Кадмий и олово

                        10

                           (Фуражи)

                        Бамя

                        ex 0709 99 90

                        Индия (IN)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (2)

                        10

                           (Храни — пресни)

                        Семки от диня (egusi, Citrullus lanatus) и производни продукти от тях

                        ex 1207 70 00; ex 1106 30 90; ex 2008 99 99

                        Нигерия (NG)

                        Афлатоксини

                        50

                           (Храни)

                                    —

                                       Capsicum annuum, цели

                                    —

                                 0904 21 10

                        Перу (PE)

                        Афлатоксини и охратоксин А

                        10

                                    —

                                       Capsicum annuum, стрити или смлени

                                    —

                                 ex 0904 22 00

                                    —

                                    други сушени плодове от рода Capsicum (различни от вида Capsicum annuum, цели)

                                    —

                                 ex 0904 21 90

                           (Храни — сушени подправки)

                        Пиперки (различни от сладки) (Capsicum spp.)

                        ex 0709 60 99

                        Тайланд (TH)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (9)

                        10

                           (Храни — пресни)

                                    —

                                    Листа от кориандър

                                    —

                                 ex 0709 99 90

                        Тайланд (TH)

                        Салмонела (6)

                        10

                                    —

                                    Босилек (индийски, обикновен)

                                    —

                                 ex 1211 90 85

                                    —

                                    Мента

                                    —

                                 ex 1211 90 85

                           (Храни — пресни подправки)

                                    —

                                    Листа от кориандър

                                    —

                                 ex 0709 99 90

                        Тайланд (TH)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (4)

                        20

                                    —

                                    Босилек (индийски, обикновен)

                                    —

                                 ex 1211 90 85

                           (Храни — пресни подправки)

                                    —

                                    Аспержов боб
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Тайланд (TH)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (4)

                        50

                                    —

                                    Патладжани

                                    —

                                    0709 30 00; ex 0710 80 95

                                    —

                                    Зеленчуци от рода на зелето

                                    —

                                    0704; ex 0710 80 95

                           (Храни — пресни, охладени или замразени зеленчуци)

                                    —

                                    Сладки пиперки (Capsicum annuum)

                                    —

                                    0709 60 10; 0710 80 51

                        Турция (TR)

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (8)

                        10

                                    —

                                    Домати

                                    —

                                    0702 00 00; 0710 80 70

                           (Храни — пресни, охладени или замразени зеленчуци)

                        Сушено грозде (стафиди)

                        0806 20

                        Узбекистан (UZ)

                        Охратоксин А

                        50

                           (Храни)

                                    —

                                    Фъстъци, необелени

                                    —

                                 1202 41 00

                        Южна Африка (ZA)

                        Афлатоксини

                        10

                                    —

                                    Фъстъци, обелени

                                    —

                                 1202 42 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (Фуражи и храни)

         (1)  Когато се изисква да се подложат на проверка само някои продукти по даден код по КН и не съществува специално подразделяне в рамките на този код в номенклатурата на стоките, кодът по КН се отбелязва с „ех“ (напр. ex 1006 30: включва само ориз Basmati за директна консумация от човека).

         (2)  По-специално остатъчни вещества от: ацефат, метамидофос, триазофос, ендосулфан, монокротофос, метомил, тиодикарб, диафентиурон, тиаметоксам, фипронил, оксамил, ацетамипирид, индоксакарб, мандипропамид.

         (3)  По-специално остатъчни вещества от: амитраз, ацефат, алдикарб, беномил, карбендазим, хлорфенапир, хлорпирифос, CS2 (дитиокарбамати), диафентиурон, диазинон, дихлорвос, дикофол, диметоат, ендосулфан, фенамидон, имидаклоприд, малатион, метамидофос, метиокарб, метомил, монокротофос, ометоат, оксамил, профенофос, пропиконазол, тиабендазол, тиаклоприд.

         (4)  По-специално остатъчни вещества от: ацефат, карбарил, карбендазим, карбофуран, хлорпирифос, хлорпирифос-метил, диметоат, етион, малатион, металаксил, метамидофос, метомил, монокротофос, ометоат, профенофос, протиофос, киналфос, триадимефон, триазофос, дикротофос, EPN, трифорин.

         (5)  По-специално остатъчни вещества от: триазофос, оксидеметон-метил, хлорпирифос, ацетамиприд, тиаметоксам, клотианидин, метамидофос, ацефат, пропаргит, монокротофос.

         (6)  Референтен метод EN/ISO 6579 или валидиран спрямо него метод, както е посочено в член 5 от Регламент (ЕО) № 2073/2005 на Комисията (ОВ L 338, 22.12.2005 г., стр. 1).

         (7)  По-специално остатъчни вещества от: карбендазим, цифлутрин, ципродинил, диазинон, диметоат, етион, фенитротион, фенпропатрин, флудиоксонил, хексафлумурон, ламбда-цихалотрин, метиокарб, метомил, ометоат, оксамил, фентоат, тиофанат-метил.

         (8)  По-специално остатъчни вещества от: метомил, оксамил, карбендазим, клофентезин, диафентиурон, диметоат, форметанат, малатион, процимидон, тетрадифон, тиофанат-метил.

         (9)  По-специално остатъчни вещества от: карбофуран, метомил, ометоат, диметоат, триазофос, малатион, профенофос, протиофос, етион, карбендазим, трифорин, процимидон, форметанат.

         (10)  По-специално остатъчни вещества от: бупрофезин; имидаклоприд; фенвалерат и есфенвалерат (сума от RS и SR изомери); профенофос; трифлуралин, триазофос, триадимефон и триадименол (сума от триадимефон и триадименол), циперметрин (циперметрин, включително други смеси от съставни изомери (сума от изомери).

         (11)  По-специално остатъчни вещества от: триазофос, триадимефон и триадименол (сума от триадимефон и триадименол), паратион-метил, фентоат, метидатион.

         (12)  По-специално остатъчни вещества от: карбофуран (сума), хлорпирифос, циперметрин (сума), ципроконазол, дикофол (сума), дифеноконазол, динотефуран, етион, флузилазол, фолпет, прохлораз, профенофос, пропиконазол, тиофанат-метил и трифорин.“


title: Регламент за изпълнение (ЕС) № 416/2014 на Комисията от 23 април 2014 година за откриване и управление на тарифни квоти за внос на някои зърнени храни с произход от Украйна

text:
               24.4.2014

               BG

               Официален вестник на Европейския съюз

               L 121/53

         РЕГЛАМЕНТ ЗА ИЗПЪЛНЕНИЕ (ЕС) № 416/2014 НА КОМИСИЯТА
   от 23 април 2014 година
   за откриване и управление на тарифни квоти за внос на някои зърнени храни с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а) и в) от него,
   като има предвид, че:

               (1)

               В Регламент (ЕС) № 374/2014 на Европейския парламент и на Съвета (2) се предвижда по-специално откриването на тарифни квоти за внос на някои зърнени храни с произход от Украйна до 31 октомври 2014 г. Тарифните квоти за селскостопанските продукти, посочени в приложение III към същия регламент, се управляват от Комисията съгласно правилата, определени в съответствие с член 184, параграф 2, буква б) от Регламент (ЕС) № 1308/2013.

               (2)

               С цел да се осигури организиран, а не спекулативен внос на зърнени храни с произход от Украйна в рамките на тарифните квоти, следва да се предвиди за този внос да се изисква издаването на лицензия за внос. Следователно следва да се прилагат регламенти (ЕО) № 1301/2006 (3), (ЕО) № 1342/2003 (4) и (ЕО) № 376/2008 (5), без да се засягат дерогациите, които биха могли да бъдат предвидени с настоящия регламент.

               (3)

               С цел да се осигури добро управление на тези квоти, следва да се определят срокове за подаване на заявленията за лицензии за внос, както и елементите, които следва да фигурират в заявленията и в лицензиите.

               (4)

               С Регламент за изпълнение (ЕС) № 1006/2011 на Комисията (6) кодовете по КН на зърнените храни, посочени в приложение I към Регламент (ЕИО) № 2658/87 на Съвета (7), бяха заменени с нови кодове, които се различават от кодовете, посочени в Регламент (ЕС) № 374/2014. Следователно в приложение I към настоящия регламент следва да се посочат новите кодове по КН.

               (5)

               Като се има предвид, че квотите, посочени в приложение III към Регламент (ЕС) № 374/2014, са открити само до 31 октомври 2014 г., настоящият регламент следва да влезе в сила възможно най-скоро.

               (6)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Откриване и управление на квотите
   1.   Тарифните квоти за внос на някои продукти с произход от Украйна, посочени в приложението към настоящия регламент, са открити до 31 октомври 2014 г.
   2.   Ставката на вносното мито в рамките на тарифните квоти, посочени в параграф 1, се определя на 0 EUR за тон.
   3.   Прилагат се регламенти (ЕО) № 376/2008, (ЕО) № 1301/2006 и (ЕО) № 1342/2003, освен ако в настоящия регламент не е предвидено друго.
   Член 2
   Заявления за издаване и издаване на лицензии за внос
   1.   Чрез дерогация от член 6, параграф 1 от Регламент (ЕО) № 1301/2006, заявителят може да подава за всеки пореден номер само по едно заявление за лицензия за внос седмично. В случай на подаване на повече от едно заявление от един и същ заявител, всички подадени заявления са недопустими, а гаранциите, предоставени при подаването на заявленията, се конфискуват в полза на съответната държава членка.
   Заявленията за лицензии за внос се подават до компетентните органи на държавите членки всяка седмица не по-късно от петък, 13 часа брюкселско време. Те се подават най-късно до петък, 17 октомври 2014 г., 13 ч. брюкселско време.
   2.   Във всяко заявление за лицензия за внос се посочва количество в килограми (цели числа), което не може да надвишава общото количество на съответната квота.
   3.   Лицензиите за внос се издават на четвъртия работен ден след съобщението, посочено в член 4, параграф 1.
   4.   В заявлението за лицензия за внос и в лицензията за внос в клетка 8 се посочва името „Украйна“ и клетката „да“ се отбелязва с кръстче. Лицензиите са валидни само за продуктите с произход от Украйна.
   Член 3
   Валидност на лицензиите за внос
   Съгласно член 22, параграф 2 от Регламент (ЕО) № 376/2008 срокът на валидност на лицензията за внос се изчислява от деня на действителното ѝ издаване.
   Срокът на валидност на лицензията за внос е срокът, определен в член 6, параграф 1, буква б) от Регламент (ЕО) № 1342/2003. Във всички случаи този срок на валидност изтича най-късно на 31 октомври 2014 г.
   Член 4
   Съобщения
   1.   Най-късно до 18 часа брюкселско време в понеделника след седмицата на подаване на заявления за лицензии за внос държавите членки съобщават на Комисията по електронен път всички заявления по поредни номера, заедно с произхода на продукта и заявеното количество, включително нулевите количества.
   2.   В деня на издаване на лицензиите за внос държавите членки съобщават на Комисията по електронен път информацията за издадените лицензии, посочена в член 11, параграф 1, буква б) от Регламент (ЕО) № 1301/2006, заедно с общите количества, за които са издадени лицензиите за внос.
   Член 5
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  Регламент (ЕС) № 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      (4)  Регламент (ЕО) № 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на зърнените култури и в сектора на ориза (ОВ L 189, 29.7.2003 г., стр. 12).

      (5)  Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).

      (6)  Регламент (ЕС) № 1006/2011 на Комисията от 27 септември 2011 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 282, 28.10.2011 г., стр. 1).

      (7)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ
      Независимо от правилата за тълкуване на Комбинираната номенклатура, текстът на описанието на продуктите има само указателен характер, тъй като преференциалният режим в рамките на настоящото приложение се определя от обхвата на кодовете по КН. Когато кодът по КН се предшества от „ex“, приложимостта на преференциалния режим се определя въз основа на кода по КН и описанието на продукта.

                  Пореден номер

                  Код по КН

                  Описание на продуктите

                  Количество

                  09.4306

                  1001 99 (00)

                  лимец, мека пшеница и смес от пшеница и ръж, различни от тези за посев

                  950 000 тона

                  1101 00 (15-90)

                  брашно пшенично от лимец и от мека пшеница, брашно пшенично от смес от пшеница и ръж

                  1102 90 (90)

                  брашна от житни растения, различни от пшенично брашно, брашно от смес от пшеница и ръж, ръжено брашно, царевично брашно, ечемичено брашно, овесено брашно, оризово брашно

                  1103 11 (90)

                  едрозърнест и дребнозърнест грис от лимец и от мека пшеница

                  1103 20 (60)

                  агломерати под формата на гранули от пшеница

                  09.4307

                  1003 90 (00)

                  ечемик, различен от този за посев

                  250 000 тона

                  1102 90 (10)

                  ечемичено брашно

                  ex 1103 20 (25)

                  агломерати под формата на гранули от ечемик

                  09.4308

                  1005 90 (00)

                  царевица, различна от тази за посев

                  400 000 тона

                  1102 20 (10-90)

                  царевично брашно

                  1103 13 (10-90)

                  едрозърнест и дребнозърнест грис от царевица

                  1103 20 (40)

                  агломерати под формата на гранули от царевица

                  1104 23 (40-98)

                  обработени зърна от царевица